<prompt> Akaretša sehlogo: CNN Monna yo mongwe wa New York o re mogala wa gagwe o bohlale o ile wa thuthupa ka potleng ya gagwe gomme a feleletša a le sepetlele. Erik Johnson wa Lindenhurst o bolela gore iPhone 5C ya gagwe e ile ya thuthupa ka mo go sa letelwago ka baka la phišo e šoro ge e be e le ka potleng ya gagwe ya borokgo, ya mo fiša ka tekanyo ya bobedi le ya boraro leotong la gagwe ka bogolo bja kgwele ya maoto. Johnson o boletše gore o be a lebile moketeng wa go gopola motswalagwe kua New Jersey ka February 14, gomme o ile a lahlegelwa ke dinotlelo tša koloi ya gagwe. O boditše CNN gore: Ge ke be ke nyaka go inama, ke ile ka kwa go thuthupa. Ke ile ka kwa modumo o matla gomme ka feleletša ka go gagola borokgo bja-ka e le gore bo se ke bja nkgoma. Johnson o boletše gore mathomong o be a sa tsebe gore bohloko bo bakwa ke eng gomme go be go se na temošo - e be e fo ba go fiša kudu le go kwa bohloko kudu. O ile a tšhoga gomme kapejana a thoma go gagola borokgo bja gagwe ge mogala o thoma go tološa mathoko a sepatšhe sa gagwe, o boletše bjalo. O itše: Ke be ke leka go e ntšha ka potleng ya-ka. E ile ya thoma go fiša ka gare ga borokgo bja-ka. Leoto la-ka le be le fiša, gomme ke ile ka swanelwa ke go apola borokgo bja-ka ka tsela e itšego. Johnson o boletše gore ngwanabo, yo a bego a e-na le yena ka nako yeo, o ile a phetha ka gore go mo iša sepetlele go be go tla ba bonolo go feta go leletša 911. Ba ile ba otlela go ya Lefelong la tša Kalafo la Bayonne kua New Jersey. Ka morago ga go hlahlobja ka phapošing ya balwetši ba tšhoganetšo, Johnson o ile a išwa ka ambulense Lefelong la Bao ba Gobatšwego Sepetleleng sa Yunibesithi ya Staten Island. Lefelo la tša go fiša le ile la kgonthišetša go CNN gore o feditše matšatši a 10 moo a hwetša kalafo. Johnson o ile a re: Ke sa dutše ke sa kgolwe. Ga se ka ka ka lebeletšana le selo se se swanago le se pele. O šoma e le moentšeneare wa go šoma kua New York City, a hlokomela manamelo a go sepela, dikere le di-forklift. O boletše gore ga bjale o gae le lapa kua Lindenhurst, gomme mooki o tla letšatši le lengwe le le lengwe go tlo mo fetošetša pheta. O boletše gore go fihla ga bjale ga se a ka a nagana le go reka mogala o mofsa. Mike Della, e lego ramolao wa tša dikgobalo tša mmele kua Long Island yo a emelago Johnson, o re go sa šetšwe megala e mebedi le lengwalo, Apple e be e se ya hlwa e araba dipotšišo tša gagwe tša mabapi le lebaka leo ka lona mogala wa modirišani wa gagwe o ilego wa thuthupa ka bjako ka baka la phišo. CNN e ile ya ikopanya le Apple, gomme khamphani e boletše gore e nyakišiša tiragalo ye...  <response>: Erik Johnson o re ge a be a inama gore a tšee dinotlelo tša gagwe, Ke ile ka kwa go thuthupa O re mogala wa gagwe o ile wa thuthupa, a fišwa gomme a swanelwa ke go išwa sepetlele. Apple e re e nyakišiša tiragalo ye. 